Samandráttur: Línuskip: Tað koma fleiri línuskip at landa í vikuni. Øll hava verði undir Føroyum og hava nógv mest av toski og hýsu og so nakað av longu og brosmu. Tey flestu landa síðst í vikuni, men onkur landar mánadagin. Frystilínuskipini eru øll til fiskarí, eitt við Eysturgrønlandi, eitt við Ísland og eitt er undir Føroyum. Útróður: Streymurin verður harður alla vikuna og veðri verður heldur ikki gott, so tí vantað vit lítið av útróðrafiski hesa vikuna. Møguliga fara bátarnir út um vikuskiftið. Djúpvatnstrolarar: Bara ein er til fiskiskap. Hann fiskar upsa og fer vantandi at landa síðst í vikuni. Onkur fer úr um vikuskiftið, eisini at fiska upsa. Partrolarar: Tað er framvegis ikki tað stóra fiskaríið hjá partrolarunum. Eitt par kemur at landa mánadagin og so hini seinni í vikuni. So liggja nøkur pør við bryggju, men fara út tá veðri batnar. Trolbátar: Fýra trolbátar eru til fiskarí. Allir eru á Skeivabanka og fiska mest havtasku. Eingin kemur inn fyrr enn miðskeiðis ella síðst í vikuni. Garnaskip: Bara eitt er á svartkalvaveiðu og eitt fiskar havtasku. Tað sum fiska svartkalva, landa síðst í vikuni, meðan tað sum fiskar havtasku, selur alt beinleiðis. Fiskaríið er smáligt, bæði eftir svartkalva og havtasku.